joelniklaus/EU_Wikipedias huggingface dataset:
Grafīts

Grafīts ( — 'raksts') ir minerāls no elementu tīrradņu klases (sastāv tikai no viena elementa — oglekļa). Grafīts ir viena no oglekļa alotropiskajām modifikācijām. Tā struktūra ir slāņaina. Grafīta atsevišķu kārtu kristāliskie režģi var dažādi novietoties attiecībā vienam pret otru. Kārtas ir gandrīz plakanas un sastāv no regulāru sešstūru veidā izvietotu oglekļa atomu režģa.

Īpašības 

Grafīts labi vada elektrisko strāvu. Atšķirībā no dimanta grafītam ir zema cietība (1-2 balles pēc Mosa skalas). Blīvums 2,08 — 2,23 g/cm3. Krāsa pelēka, spīdums metālisks. Grūti kūstošs (sublimējas 3600-3700 °C temperatūrā), noturīgs pret augstu temperatūru. Skābēs nešķīst. Aptaustot liekas, ka ir taukains. Dabiskais grafīts satur 10-12% māla un dzelzs oksīdu piemaisījumu. Daudzām grafīta fiziskajām īpašībām, it sevišķi termiskajām un akustiskajām, piemīt izteikta anizotropija.

Atrašanās dabā 

Pavadošie minerāli dabā ir pirīts, granāts un špinelis. Veidojas augstā temperatūrā vulkāniskos un magmatiskos iežos. Sastopams kvarca dzīslās kopā ar volframītu un citiem minerāliem. Plaši izplatīts metamorfiskos iežos — kristāliskajos slānekļos, gneisos, marmoros. Lielas iegulas veidojas pirolīzes rezultātā akmeņogļu atradņu vietās
(Tunguskas baseinā).

Mākslīgā sintēze 

Grafītu iegūst, uzsildot koksa un piķa maisījumu līdz 2800 °C. Var iegūt arī no gāzveida ogļūdeņražiem vakuumā pie temperatūras 1400—1500 °C. Pēcsildot iegūto pirooglekli līdz temperatūrai 2500-3000 °C spiedienā 50 MPa, iegūst produktu, ko dēvē par pirografītu.

Izmantošana 

Grafīta izmantošana balstās uz tā unikālajām īpašībām — izturību pret augstu temperatūru (bez skābekļa klātbūtnes) un ķīmisko noturību pret daudziem izkausētiem metāliem. Izmanto kausējamo tīģeļu un krāšņu izklāšanas plākšņu izgatavošanai.

Elektrodos un sildelementos grafītu pielieto, pateicoties tā augstajai elektrovadāmībai un ķīmiskai noturībai pret agresīviem ūdens šķīdumiem (tā ir daudz augstāka nekā cēlmetāliem).

Izmanto ķīmiski aktīvu metālu iegūšanā ar metālu savienojumu kausējumu elektrolīzes metodi. Piemēram, lai iegūtu alumīniju, izmanto uzreiz divas grafīta īpašības:
 laba elektrovadāmība ir lietderīga elektrodu izgatavošanā;
 uz elektroda notiekošās reakcijas blakusprodukts ir gāzveida (oglekļa dioksīds) — tas vienkāršo alumīnija ražošanas tehnoloģiju, jo oglekļa dioksīds pats izdalās no kausējuma un neprasa speciālu atdalīšanu.

Pielieto cietās smērvielās, kombinētajās šķidrajās un pastveida smērvielās.

Grafītu lieto arī kā neitronu palēninātāju kodolreaktoros.

Izmanto melno grafīta zīmuļu ražošanai, kā arī sintētisko dimantu izgatavošanā.

Skatīt arī 

 Dimants

Minerāli
Patriks Blekets

Patriks Meinards Stjuarts Blekets, barons Blekets (, dzimis , miris ) - angļu fiziķis. Pazīstams ar pētījumiem, izmantojot Vilsona kameras metodi, kā arī ar darbiem kosmiskā starojuma un paleomagnētisma jomā, par ko 1948. gadā ieguva Nobela prēmiju fizikā. Patriks Blekets Otrā pasaules kara laikā bija viens no operāciju pētīšanas pamatlicējiem.

Dzimis Londonā biržas brokera ģimenē. Mācījās Karaliskās flotes koledžā. Kā flotes apakšleitnants piedalījās kaujās Pirmajā pasaules karā. 1919. gadā tika nosūtīts uz kursiem Kembridžas Universitātē. Iepazinies ar Kavendiša laboratoriju, Blekets nolēma pamest dienestu flotē, un iestājās Kembridžas Universitē, kuru beidza 1921. gadā, un veica pētījumus Kavendiša laboratorijā pie Ernesta Rezerforda. Vēlāk strādāja vairākās universitātēs, bet Otrā pasaules kara laikā - dažādās ar valsts aizsardzību saistītās iestādēs. Pēc kara atgriezās akadēmiskā darbā, iespējams, savas kreisās politiskās pārliecības dēļ - Blekets bija pret to, lai Lielbritānijai būtu atomieroči un viņš bija redzams Indijas aizstāvis. Tomēr vēlāk, Harolda Vilsona valdības laikā, Blekets bija viens no Lielbritānijas Tehnoloģiju ministrijas izveides idejiskajiem ierosinātājiem un strādāja par valdības konsultantu.

Miris Londonā 1974. gadā.

Atsauces

Ārējās saites 

 Patrika Bleketa biogrāfija Nobela prēmijas mājaslapā 

Londonā dzimušie
Angļu fiziķi
Nobela prēmijas laureāti fizikā
Reiņa ezers

Reiņa ezers (arī Reiņu ezers) ir ezers Dienvidkurzemes novada Priekules pagastā. No ezera iztek Ādģēres upe. Ezera krasti ir zemi, lēzeni. Ūdens skaidrs. Tajā dzīvo līdakas, asari, raudas, līņi un karpas. Ezers ir iecienīta makšķerēšanas vieta.

Atsauces 

Dienvidkurzemes novada ezeri
Priekules pagasts
Bunkas pagasts
Priekules novada ezeri
Klasicisms (mūzika)

Klasicisms mūzikā bija vadošais Eiropas mūzikas stils  laika periodā no 1750. gada līdz 1820. gadam, lai gan dažreiz uzskata, ka tas bija arī gan pirms, gan pēc šī perioda. Klasicisma perioda mūziku nevajadzētu jaukt ar klasisko mūziku, kas ir attiecināms uz vairākiem mūzikas veidiem šajā ērā. Bieži vien tradicionāli, bet nepareizi klasisko mūziku attiecina uz klasicisma perioda mūziku.

Pazīstamākie šī perioda komponisti bija Jozefs Haidns un Volfgangs Amadejs Mocarts, kā arī Luidži Bokerīni, Mucio Klementi, Antonio Saljēri, Jans Ladislavs Duseks, Kārlis Fīlips Emanuels Bahs un Kristofs Vilibalds Gluks.

Vēsture 
Par klasicismu mūzikā sauc laika posmu starp baroka un romantisma periodu. Tas uzplauka pēc Lielās franču revolūcijas. Šajā laikā tika uzsvērti ideāli — brīvība, brālība, vienlīdzība. Klasicisma laikā parādījās pirmās lielās koncertzāles. Klasicisma laikā komponisti rakstīja tādu mūziku, lai to uztvertu plaša sabiedrība — ne tikai bagātie ļaudis. Klasicisma stila mūzikā bija izstrādāti stabili žanri — sonāte, simfonija, kvartets.

Klasicisms Latvijā 
Vīnes klasiskās skolas komponistu daiļrade ātri atrada arī Rīgas klausītājus. Oratoriju Pasaules radīšana Jozefs Haidns uzrakstīja 1798. gadā, un tā sasniedza Rīgu jau 1802. gadā ar koncertizpildījumu Melngalvju namā. 1804. gadā Rīgas Domā izskanēja Jozefa Haidna "Septiņi vārdi pie krusta".

Klasicisma mūzikas pazīmes 
 mūzikas valodas skaidrība
 dziedošas, ritmiskas melodijas
 nostabilizējās skaņdarbu formas
 norobežojās mūzikas žanri
 izteiksmes dabiskums un samērība
 augsti tiek vērtēta saprāta loma.

Skatīt arī 
 Klasicisms

Klasiskā mūzika
Mūzikas vēsture
Lībjupe

Lībjupe ir upe Latvijā, Dienvidkurzemes novadā, Virgas labā krasta pieteka. Upe ir lēna, daļēji meliorēta. 

Izteka - no Birznieku dīķa. Tek ziemeļu virzienā. Ietek Virgā pie Pilskalnu mājām. Upi šķērso valsts autoceļš P106 (Ezere—Embūte—Grobiņa).

Atsauces 

Dienvidkurzemes novada upes
Priekules novada upes
Vaiņodes novada upes
Firaxis Games

Firaxis Games ir ASV videospēļu uzņēmums. 1996. gadā to nodibināja Sids Maijers, Džefs Brigs un Braiens Reinoldss. Kompānija ir specializējusies stratēģiju žanra spēļu izstrādē.

Spēles 
Firaxis Games Sida Maijera vārdu izmanto kā kvalitātes zīmi savu produktu nosaukumos.

 Sid Meier's Gettysburg! (1997)
 Sid Meier's Antietam! (1998)
 Sid Meier's Alpha Centauri (1999)
 Sid Meier's Alien Crossfire (1999)
 Sid Meier's Civilization III (2001)
 Sid Meier's Civilization III: Play the World (2002)
 Sid Meier's Civilization III: Conquests (2003)
 Sid Meier's SimGolf (2002)
 Sid Meier's Pirates! (2004)
 Sid Meier's Civilization IV (2005)
 Sid Meier's Civilization IV: Warlords (2006)
 Sid Meier's Civilization IV: Beyond the Sword (2007)
 Sid Meier's Railroads! (2006)
 Civilization Revolution (2008)

Ārējās saites 
 Firaxis mājas lapa 
 Firaxis Games MobyGames.com vietnē 

Videospēļu izstrādes uzņēmumi
Acteki

Acteki () bija vairāku indiāņu etnisko grupu apvienojums, kuru kultūra uzplauka Vidusamerikā (mūsdienu Meksikas centrālajā daļā) laika posmā no aptuveni 1300. gada līdz 1521. gadam. Mūsdienās acteku vairs nav — tie ir asimilējušies un sajaukušies ar citiem Meksikas iedzīvotājiem. Acteki bija izveidojuši vienu no varenākajām valstīm Amerikā — Acteku impēriju, kuru 1521. gadā pakļāva spāņi. Šī valsts politiski un militāri dominēja mūsdienu Meksikas teritorijā mazliet vairāk par diviem gadsimtiem. Actekiem bija bagāta kultūra un mitoloģija. Viņu galvaspilsēta Tenočtitlāna atradās uz Tekskoko ezera salas, pašreizējās Meksikas galvaspilsētas Mehiko teritorijā. Acteku impēriju sagrāva spāņu konkistadori. Acteki runāja navatlu valodā.

Sabiedrība 
Sākotnēji actekiem nebija viens valdnieks, valstī notiekošo noteica cilts padome, ko veidoja pa vienam pārstāvim no 20 klaniem. Agri vien vara nonāca viena valdnieka rokās. Šī vara kļuva mantojama. Valdnieks pārvaldīja valsti, izdeva likumus un iecēla amatos priesterus.

Acteki bija kareivīgi, viņi regulāri uzbruka kaimiņu ciltīm. Uzbrukumos viņi ņēma gūstekņus. Tie, kuri prata kādu amatu, kļuva par vergiem, bet pārējie tika upurēti acteku dieviem. Par vergiem kļuva arī pašu cilts pārstāvji — zagļi un nodevēji.

Reliģija 

Dieviem bija liela nozīme. Galvenie dievi bija Kecalkoatls (saules dievs) un Uicilopočtli (kara dievs). Acteki uzskatīja, ka pasaulei pienāks gals, ja viņi neziedos cilvēkus saules dievam. Viņi būvēja piramīdas un tempļus, kuros ziedoja gūstekņus.

Saimniecība 
Acteki bija zemkopji. Tā kā actekiem to sākotnējā apmešanās vietā (Tenočtitlānā) trūka zemes, viņi veidoja mākslīgas peldošas salas uz plostiem (činampas), kuras bija noklātas ar dūņām un ūdenszālēm. Tās bija auglīgas. Vairāk zemju viņi ieguva iekarojumos, bet šajās zemes viņi nenodarbojas ar zemkopību. No iekarotajām zemēm viņi iekasēja nodevas.

Darbarīki, ar kuriem apstrādāja augsni, bija ļoti primitīvi. Acteki nemācēja apstrādāt dzelzi vai iegūt bronzu. Viņu darbarīki labākajā gadījumā bija veidoti no ļoti slikti apstrādāta vara. Tika izmantoti darbarīki arī no akmens un koka. Ļoti izplatīts kultūraugs bija kukurūza. Gaļa lielākoties tika iegūta medībās, mājdzīvnieku viņiem nebija.

Acteki no zelta, tirkīza, pērlēm, gliemežvākiem un spalvām izgatavoja skaistus juvelierizstrādājumus. Viņi izmantoja arī citus dārgakmeņus, piemēram, obsidiānu un nefrītu.

Atsauces

Ārējās saites 
 
 

Meksikas vēsture
Mezoamerikas kultūras
Civilizācijas
Bijušās valstis
Indiāņi
Melnupe (Virgas pieteka)

Melnupe (arī Lašupe) ir upe Latvijā, Dienvidkurzemes novadā, Virgas labā krasta pieteka. Sākas austrumos no Virgas grāvju sistēmā. Augštece un vidustece regulēta. Lejtecē izteikta ieleja, kas pie ietekas Virgā ir vairāk kā 10 m dziļa. Upe ir lēna, ar tīru ūdeni. Uz upes nav mākslīgi veidotu aizsprostu. To var sasniegt zivis no jūras.

Pietekas 
 Lašupe (kreisā)

Atsauces 

Dienvidkurzemes novada upes
Priekules novada upes
Virgas pietekas
Liepājas ezera baseina upes
Bunkas pagasts
Niedrupe (Virgas pieteka)

Niedrupe ir upe Latvijā, Dienvidkurzemes novadā, Virgas labā krasta pieteka. Upe ir lēna, ar tīru ūdeni. Ik pa laikam to aizsprosto bebri.

Atsauces 

Dienvidkurzemes novada upes
Priekules novada upes
Prūšu ūdenskrātuve

Prūšu ūdenskrātuve ir mākslīga ūdenstilpe Dienvidkurzemes novada Virgas pagastā. Ūdenskrātuve uzpludināta 1980. gados, izveidojot dambi uz Virgas upes. Ūdenskrātuves rietumu krastā izveidota mazā HES ar 200 kW jaudu. Ūdenskrātuves krasti ir zemi, lēzeni. Ūdens skaidrs. Tajā dzīvo līdakas, zandarti, asari, raudas, līņi un karpas. Ezers ir iecienīta makšķerēšanas vieta. Makšķerēšana ir licencēta. Par makšķerēšanas licencēm ieņemtā nauda tiek izmantota zivju resursu papildināšanai ūdenskrātuvē.

Atsauces 

Dienvidkurzemes novada ezeri
Virgas pagasts
Priekules novada ezeri
Mario Kart DS

Mario Kart DS ir ātrumsacīkšu spēle, ko Nintendo DS konsolei izdeva Nintendo. Tā ir Mario Kart sērijas piektā spēle un pirmā, kas izmanto Nintendo bezvadu savienojumu. Spēli 2005. gada novembrī izdeva Ziemeļamerikā, Austrālijā un Eiropā, bet 2005. gada decembrī — arī Japānā un Dienvidkorejā. Mario Kart DS ir augstu novērtēta, GameSpot tīmekļa vietnē saņemot 9,2/10 vērtējumu.

Ārējās saites 
 Mario Kart DS oficiālā tīmekļa vietne Eiropā

Nintendo DS spēles
Ātrumsacīkšu spēles
Forza Motorsport 2

Forza Motorsport 2 ir ātrumsacīkšu spēle, ko Xbox 360 konsolei izstrādāja Turn 10 Studios. To  izdeva Japānā,  — Ziemeļamerikā,  — Eiropā un  — Austrālijā. Spēle ir augstu novērtēta, GameSpot vietnē saņemot 9,2/10 vērtējumu. Forza Motorsport 2 var izvēlēties no vairāk nekā 300 automašīnu un 14 trašu (2 var lejuplādēt arī no interneta) ar 47 dažādām konfigurācijām.

Āŗējās saites 
 Oficiālā tīmekļa vietne 

Xbox 360 spēles
Forza
2007. gada videospēles‎
Ātrumsacīkšu spēles
Ēna

Ēna rodas, ja gaismas stariem izplatoties taisnā virzienā, to ceļā atrodas kādi šķēršļi, kur gaismas stari nevar nonākt.

Optika
Gaisma
Viljams Lorenss Bregs

Sers Viljams Lorenss Bregs (, dzimis , miris ) bija britu fiziķis. 1915. gadā ieguva Nobela prēmiju fizikā kopā ar savu tēvu Viljamu Henriju Bregu par darbu kristālu struktūras analīzē ar rentgenstaru palīdzību.

Dzimis 1890. gada Adelaidā, Austrālijā, Adelaidas Universitātes matemātikas un fizikas profesora ģimenē. 1912. gadā Bregs atklāja rentgenstaru difrakcijas likumu. 1915. gadā Bregs 25 gadu vecumā ieguva Nobela prēmiju fizikā, kļūstot par gados visjaunāko Nobela prēmijas laureātu.

1941. gadā Viljams Lorenss Bregs tika iecelts bruņinieku kārtā.

No 1948. gada Viljams Lorenss Bregs sāka interesēties par olbaltumvielu uzbūves pētījumiem. Ar viņa atbalstu tika izveidota zinātnieku grupa, kas bioloģijas problēmu risināšanā izmantoja fizikas metodes. Brega vadītās Kavendiša laboratorijas Kembridžas Universitātē zinātnieki Džeimss Votsons un Frānsiss Kriks 1953. gadā atklāja DNS struktūru.

Atsauces

Ārējās saites 

Viljama Lorensa Brega biogrāfija Nobela prēmijas mājaslapā 

Adelaidā dzimušie
Britu fiziķi
Nobela prēmijas laureāti fizikā
Golovins

Golovins (, no голова — '(sētas, ciema) galva'; sieviešu dzimtē Golovina (Головина́)) ir krievu cilmes uzvārds. Cilvēki ar šo uzvārdu:

 Aleksandrs Golovins:
 Aleksandrs Golovins (cīkstonis) (1995) — Krievijas grieķu-romiešu stila cīkstonis;
 Aleksandrs Golovins (futbolists) (1996) — Krievijas futbolists;
 Jevgēņijs Golovins (1782—1858), Rīgas ģenerālgubernators (1845—1848) ;
 Jevgēņijs Golovins (1989), Latvijas futbola pussargs;
 Sergejs Golovins (1990), Latvijas futbola aizsargs.

Krievu uzvārdi
Pols Diraks

Pols Adrians Moriss Diraks (, dzimis , miris ) - angļu fiziķis. 1933. gadā ieguva Nobela prēmiju fizikā par ieguldījumu kvantu mehānikas un kvantu elektrodinamikas attīstībā. Bieži tiek uzskatīts par vienu no ievērojamākajiem 20. gadsimta fiziķiem.

Dzimis 1902. gada 8. augustā Bristolē Šveices imigranta ģimenē. Tēvs pelnīja iztiku, pasniedzot franču valodu. Studēja elektroinženieriju Bristoles Universitātē, no 1923. gada studēja Kembridžas Universitātē, kur 1926. gadā ieguva doktora grādu.

Mūža lielāko daļu strādāja Kembridžas Universitātē. 1928. gadā šeit formulēja Diraka vienādojumu, kas noveda pie secinājuma par antidaļiņu eksistenci. 1930. gadā publicēja klasisko kvantu teorijas grāmatu Principles of Quantum Mechanics (Kvantu mehānikas principi). 1937. gadā apprecējās ar Jūdžīna Vīgnera māsu Margitu. 2. pasaules kara laikā piedalījās urāna bagātināšanas izstrādes darbos.

Pēdējos desmit dzīves un darba gadus pavadīja Talahasī, ASV, kur arī miris un apglabāts.

Atsauces

Ārējās saites 

 P.Diraka resursi Floridas universitātes mājaslapā 
 Par P.Diraku Nobela prēmijas mājaslapā 

Bristolē dzimušie
Angļu fiziķi
Anglijas matemātiķi
Kvantu fiziķi
Nobela prēmijas laureāti fizikā
Speed Racers (2008. gada spēle)

Speed Racers ir braukšanas videospēle, kura paredzēta Warner Bros. Interactive Enterteinment Nintendo DS, PlayStation 2 un Wii konsolēm. Spēle ir 2008. gada filmas "Speed Racers" adaptācija. Aktieri no filmas arī piedalās arī spēlē.

Nintendo DS spēles
PlayStation 2 spēles
Wii spēles
Pulsējošās zvaigznes

Par pulsējošām zvaigznēm tiek sauktas zvaigznes, kuru spožums ik pa laikam pulsē no tajās notiekošajiem procesiem — pulsēšanas, izvirdumiem, sprādzieniem. Šīs zvaigznes izplešas un saraujas, uzkarst un atdziest. Dažām zvaigznēm pulsācija notiek pēc noteikta laika, ir regulāra, citām pulsācija ir neregulāra. Dažām maiņzvaigznēm šis spožums mainās tikai nedaudz, tā, ka ar neapbruņotu aci to nemaz nevar pamanīt, tomēr citām spožums mainās ļoti lielās robežās. Pulsējošās maiņzvaigznes ir milzu zvaigznes un pārmilzu zvaigznes, bet uzliesmojošas zvaigznes ir pundurzvaigznes.

Zvaigznes
Amanda Pīta

Amanda Pīta (, dzimusi ) ir amerikāņu televīzijas un kino aktrise.

Viņa sāka savu karjeru ar nelielām lomām televīzijā un debitēja filmā Animal Room (1995). Viņas atveidotā Džila Sentklēra filmā The Whole Nine Yards (2000) atnesa viņai plašāku atpazīstamību, un kopš tā laika viņa ir filmējusies dažādās filmās, piemēram, Saving Silverman (2001), High Crimes (2002),  "Citā rindā" (2002), Igby Goes Down (2002), Something's Gotta Give (2003), "Identitāte " (2003), Melinda and Melinda (2004), "Gandrīz kā mīlestība" (2005), Syriana (2005), "Cīņa par planētu Terra" (2007), Martian Child (2008), The X-Files: I Want to Believe (2008), "2012" (2009), Please Give (2010), "Gulivera ceļojumi" (2010), The Way, Way Back (2013), "Identitātes zagle" (2013), Trust Me (2013), "Gulēt ar citiem cilvēkiem" (2015)..

Televīzijā Pīta attēloja Žaklīnu Beretu seriālā Jack & Jill (1999–2001), Tīnu Morisu seriālā Togetherness (2015–2016), Džūlu seriālā Brockmire (2016–2020) un Betiju Broderiku seriāla Dirty John otrajā sezonā (2020).

Viņa ir viena no Netflix seriāla The Chair (2021) scenārija autoriem un izpildproducentiem.

Ārējās saites 

1972. gadā dzimušie
Ņujorkā dzimušie
Amerikāņu kinoaktrises
Ņujorkas cilvēki
ASV ebreji
Ebreju kinoaktieri
Gran Turismo 4

Gran Turismo 4 jeb GT4 ir braukšanas videospēle Sony PlayStation 2, kuru publicēja Polyphony Digital. Tā tika izdota  Japānā un Honkongā,  ASV un  Eiropā.

Spēle tika izdota DVD - 9 formātā. Tās izdošana tika novēlota par gandrīz pusotru gadu, un tās tiešsaistes opcija pēdējā spēles versijā tika likvidēta. Spēlē ir vairāk par 700 mašīnām no 80 firmām. Tajā arī ir 51 trase, no kurām daudzas ir jaunas vai modificētas versijas no iepriekšējiem Gran Turismo.

Ķīniešu un japāņu versijām arī nāca klāt 212 lapu braukšanas pamācība. Ierobežota versija ar nosaukumu "Gran Turismo 4 Online Test Version" tika izdota Japānā 2006. gadā.

Ārējās saites 
 Gran Turismo oficiālā mājaslapa 

PlayStation 2 spēles
PlayStation 3 spēles
Gran Turismo
MotorStorm: Pacific Rift

MotorStorm: Pacific Rift ir videospēle, kuru izstrādā Evolution Studios un publicē Sony Computer Entertainment PlayStation 3 konsolei. Spēle būs MotorStorm turpinājums. Sony paziņoja, ka pēc Evolution Studios iegūšanas spēles iznākšana tiek plānota ap 2008. gada beigām. Ir ticis apstiprināts ka spēles dzinējs būs uzlabota pirmās spēles versija.

MotorStorm: Pacific Rift ir pieejami krosa motocikli, 4x4 kvadricikli, "Monster traki", bagiji, smagās mašīnas un sacīkšu džipi un automobīļi.
Katram var mainīt modeli un krāsu.

Ir iespējami vairāki braucamo vadītāji. Gan vīriešu dzimtes cilvēki, gan sieviešu dzimtes cilvēki.

1. No opcijām ir - Festivāls Šeit Tu vari uzsākt savu karjeru. Tev jāizvēlās starp 4 zonām. Zemes, Gaisa, Uguns vai Ūdens.
Katrā varēsi piekļūt un braukt pa vairākiem līmeņiem.

2. No opcijām ir - Spēlēšana kopā Šeit ir iespējā sacensties ar citiem spēlētājiem tīklā [Playstation Network]. Vēl var spēlēt kopā ar citiem spēlētājiem kas tev ir blakām. Vari izvēlēties starp 2;3;4 spēlētājiem.

3. No opcijām ir - Garāža Garāžā var apskatīt visas savas mašīnas un braucējus.

4. No opcijām ir - Uzstādījumi Pārregulē savus uzstādījumus pēc Tavas izvēles.

Spēlēs vecuma ierobežojums: 16 gadi.

PlayStation 3 spēles
Gran Turismo HD Concept

Gran Turismo HD Concept, saīsināti saukta arī par GTHD Concept, bija pirmā Gran Turismo sērijas spēle, kas tika izdota PlayStation 3. To bija iespējams ielādēt bez maksas PlayStation Store sākot ar . Blu-ray diska versija tika izdota Japānā ierobežotā daudzumā. Spēle bija domāta kā mazs pilnās versijas priekšskats, tomēr vēlāk projekts tika atcelts un nomainīts ar spēli Gran Turismo 5 Prolouge.

Ārējās saites 
 Oficiālā mājaslapa 

PlayStation 3 spēles
Midnight Club 3: DUB Edition

Midnight Club 3: DUB Edition ir braukšanas videospēle, kuru izstrādāja Rockstar San Diego un publicēja Rockstar Games. Tā ir trešā spēle Midnight Club sērijā. Spēlei vārds "DUB" ir pielikts, jo Rockstar spēles tapšanas laikā cieši sadarbojās ar žurnālu DUB Magazine, kuru var daudz pamanīt spēle no reklāmām līdz pat pašu DUB tūnētām mašīnām, kuras var iegūt ka īpašas dāvanas. Tā tika izdota  Eiropā. Spēlētājs var braukt pa Sandiego, Atlantu un Detroitu. Spēlētājs arī var klausīties 75 dažādas dziesmas no dažādiem mūzikas žanriem.

Ārējās saites 
 Oficiālā mājaslapa 

Xbox spēles
PlayStation 2 spēles
PlayStation Portable spēles
Sārtā bezlape

Sārtā bezlape (; , ) ir daudzgadīgs Brūnkāšu dzimtas pusparazītisks lakstaugs.

Raksturojums 
Augums neliels, līdz 20 cm. Saknenis zarains, sulīgs, klāts plēkšņveida lapām. Saknenis var sasniegt pat 5 kg svaru un iestiepties līdz 1 m dziļumam. Stumbrs stāvs, sukulents. Stumbra galā ir vienpusēja ķekarveida ziedkopa. Ziedi sārti. Zied maijā, jūnijā. Auglis — pogaļa. Augs lielāko dzīves daļu pavada zem zemes. Var noziedēt arī pazemē. Pazemes ziedi neizplaukst, tiem notiek tikai pašappute. Barības vielas augs iegūst parazitējot. Ar savu sakņu piesūcekņiem tas barojas no lazdu, liepu un alkšņu saknēm.

Izplatība 
Suga izplatīta Eiropā (izņemot ziemeļu rajonus) un Āzijā. Augs Latvijā sastopams visā teritorijā. Aug krūmājos, mitros lapkoku mežos.

Atsauces 

Parazītiskie augi
Brūnkāšu dzimta
Latvijas flora
Nepabeigti raksti par botāniku
The Need for Speed

The Need for Speed, zināma arī kā Road & Track Presents: The Need For Speed, ir 1994. gada braukšanas datorspēle, kuru izstrādāja Electronic Arts Canada un publicēja Electronic Arts. Tā ir pirmā spēle no Need For Speed sērijas, kurai pašlaik ir vairāk kā 15 spēles sērijā. Spēlē var braukt sacensībās ar sporta mašīnām, eksotiskiem modeļiem un japāņu konceptauto. Electronic Arts apvienojās ar auto žurnālu Road & Track, lai mašīnu vadība un uzvedība uz ceļa būtu pēc iespējas tuvāka istenībai. Kad apskata mašīnās, spēlētājm ir iespēja noklausīties īsu aprakstu par mašīnu.

Mašīnas 
Spēlē kopumā ir astoņas mašīnas no Japānas, Eiropas un ASV. Mašīnas tika sadalītas trīs klasēs, tās tika sakārtotas pēc to ātrumiem lai katrā klasē būtu apmēram vienāda ātruma mašīnas. Spēlē ir sekojošās mašīnas:

A klase 
 Lamoborghini Diablo VT
 Ferrari Testarossa 512TR

B klase 
 Chevrolet Corvette ZR-1
 Dodge Viper 
 Porsche 911 Carrera

C klase 
 Acura NSX
 Mazda RX-7
 Toyota Supra

Spēlē arī ir bonusa mašīna "Warrior PTO E/2". Mašīnai ir liels ātrums un ļoti jūtīga vadība, kā arī savāda taures skaņa.

Ārējās saites 
 Profils mājaslapā GameSpot 

Need For Speed spēles
PC spēles
PlayStation spēles
3DO spēles
DOS spēles
Sega Saturn spēles
Electronic Arts spēles
1994. gada videospēles‎
Sudzuki

Sudzuki () ir izplatīts japāņu cilmes uzvārds. Cilvēki ar šo uzvārdu:

 Aguri Sudzuki (鈴木 亜久里; 1960) — japāņu autosportists;
 Daisuke Sudzuki (鈴木 大輔; 1990) — japāņu futbolists;
 Hideto Sudzuki (鈴木 秀人; 1974) — japāņu futbolists;
 Jasuo Sudzuki (鈴木 保男; 1913) — japāņu futbolists;
 Keita Sudzuki (鈴木 啓太; 1981) — japāņu futbolists;
 Masaharu Sudzuki (鈴木 正治; 1970) — japāņu futbolists;
 Šigejoši Sudzuki (鈴木 重義; 1902—1971) — japāņu futbolists;
 Takajuki Sudzuki (鈴木 隆行; 1976) — japāņu futbolists.

Skatīt arī 
 Suzuki

Japāņu uzvārdi
Līklīnijas kustība

Līklīnijas kustība ir kustība pa riņķa līniju, kuras trajektorija ir riņķa līnija. 

Pētot kustību pa riņķa līniju tiek pētīts ne tikai pārvietojuma vektors, bet arī pagrieziena leņķis Δφ. Ja pagrieziena leņķis ir mazs, izpildās nosacījums: Δl ≈ Δs.
 
Kustības pa riņķa līniju leņķiskais ātrums ω rāda, cik strauji mainās rādiusa pagrieziena leņķis.

Klasiskā mehānika
Need for Speed II

Need for Speed II ir 1997. gada braukšanas videospēle, kuru izstrādāja Electronic Arts Canada un publicēja Electronic Arts. Šī spēle ir otrā Need For Speed sērijā un ir turpinājums spēlei The Need for Speed, kuru izdeva 1994. gadā. Sākot ar šo daļu ir iespējāms tūnēt mašīnas, bet līdz spēlei Need for Speed: Underground nav iespējams tūnēt mašīnas ārējo izskatu. Spēlē ietilpst dažas eksotiskās mašīnas un trases, kuras ir dažādās pasaules vietās.

Mašīnas 
Lielākā daļa mašīnas kas bija iekš Need for Speed II bija eksotiskās bet dažas bija koncepti (nevienu no tiem tā arī nekad neuzstaisīja). Kā jau ieprekšējai spēlei The Need for Speed arī šeit mašīnas ir sadalītas trīs grupās A, B, C.

Spēlētajam arī ir iespēja braukt ar satiksmes smagajām automašīnām, autobusiem un citām mašīnām kas ir spēles satiksmē, kā arī ar viensliežu vilcieniem, kastēm, NLO jeb pat dinozauriem izmantojot kodus. Līdzīgas iespējas arī ir spēlēs Need for Speed III: Hot Pursuit un Need for Speed: Road Challange.

Ārējās saites 
 Spēles profils mājaslapā Gamespot 

Need For Speed spēles
PC spēles
PlayStation spēles
Electronic Arts spēles
1997. gada videospēles‎
Ufici

Ufici Galerija () ir viens no vecākajiem un slavenākajiem mākslas muzejiem pasaulē. Tā atrodas Florencē, Itālijā. Pili sāka celt Džordžio Vazāri 1560. gadā pēc Kozimo I de Mediči pasūtījuma. Tā bija domāta kā biroja telpas Florences maģistrātiem, no kā arī cēlies nosaukums. Celtniecību pēc Vazāri skicēm turpināja Alfonso Paridži un Bernardo Buontalenti, un tā tika beigta 1581. gadā. Iekšpagalms ir garš un šaurs, atvērts uz Arno upes pusi tā tālākajā galā ar dorisko orderi, kas artikulē iekšpagalmu, nenodalot to pilnībā, tāpēc arhitektūras vēsturnieki to dēvē par pirmo idealizēto ielas skatu Eiropā. Tieši ar Annas Marijas Lodovicas, pēdējās Mediči mantinieces gādību, Mediči kolekcija palikusi Ufici Galerijā saskaņā ar Patto di famiglia līgumu. Sākot ar 16.gs. Galerija bijusi atvērta īpašiem apmeklētājiem, bet no 1765. gada arī plašākai publikai.

Milzīgās kolekcijas dēļ daži tās mākslas darbi pagātnē tikuši pārvietoti uz citiem Florences muzejiem, piemēram, dažas slavenas statujas - uz Bardžello. Gadsimta sākumā tika aizsākts projekts muzeja izstādīšanas laukuma paplašināšanai līdz 2006. gadam no 6,000 līdz gandrīz 13,000 kvadrātmetriem, ļaujot publikai apskatīt tos daudzos mākslas darbus, kas parasti glabājas noliktavā.

1993. gadā Via dei Georgfili uzsprāga mašīnā ievietota bumba un sabojāja vairākas pils daļas, nogalinot piecus cilvēkus. Vislielākie bojājumi bija Niobes istabai, kuras klasiskās skulptūras un neoklasiskais interjers tika atjaunots, taču freskas ir neglābjami bojātas. Spridzinātāja identitāte netika noskaidrota, bet ir aizdomas, ka vainojama mafija.
Mūsdienās Ufici ir viena no vispopulārākajām tūristu atrakcijām Florencē. Tūrisma aktīvajā sezonā (jūlijā) rindā var nākties gaidīt pat piecām stundām. Apmeklētājiem, kas rezervē biļetes iepriekš, ir īsāks gaidīšanas laiks.

Mākslas muzeji un galerijas Itālijā
Florence
Progress M-64

Progress M-64 () bija automātisks kravas kosmosa kuģis kravu nogādāšanai uz Starptautisko kosmisko staciju (SKS). Tas bija pirmais Progress ar ciparu vadības sistēmu.

Krava 
Kuģa hermētiskajā kravas nodalījumā uz staciju tika nogādāti: skafandrs "Sokol KV-2" (Сокол КВ-2), iekārtas zinātniskajiem eksperimentiem, konteineri ar pārtiku un ūdeni, izlietojamie materiāli, personīgo lietu sūtījumi SKS-17 apkalpei. Bez tam uz SKS tika nosūtīti 60 vīngliemeži, kuriem uz zemes bija nogrieztas pa vienai ūsai ar aci. Ar tiem tika veikti eksperimenti, lai izpētītu acs ābola un līdzsvara orgānu reģenerācijas funkcijas bezsvara stāvoklī. Gliemeži atgriezīsies uz Zemi kosmosa kuģī Sojuz TMA-12 2008. gada novembrī. Kopējā kravas masa bija 2400 kg.

Lidojuma gaita 
Palaišana notika no Baikonuras kosmodroma  20:22:56 UTC ( 00:22:56 pēc Maskavas laika) ar nesējraķeti Sojuz-U. 

Saslēgšanās ar SKS notika  21:39:20 UTC pie moduļa Zarja. Pēc divām stundām apkalpe atvēra lūkas un sāka izkraut transportkuģi.

 19:46:39 UTC Progress M-64 atvienojās no stacijas. Vairāk kā nedēļu kosmosa kuģis veica autonomu lidojumu, kura laikā tika veikti tehniski eksperimenti programmas "Plazma-Progress" ietvaros. Tika pētīta kosmiskā kuģa raķešdzinēju radītās plazmas raksturlielumi: blīvumu, izmērus, atstarošanās īpašības. Rezultātus fiksēja ar speciālu Irkutskā izvietotu radaru uz zemes. "Plazma-Progress" eksperimenti tika veikti arī kravas kuģu Progress M-60 un Progress M-62 lidojuma beigās.

Atbrīvotajā kravas kuģa vietā pie Zarja moduļa paredzēts pievienot kosmosa kuģi Sojuz TMA-13, kurš stacijā ieradīsies .

 20:47 UTC tika iedarbināti Progress M-64 bremzēšanas dzinēji un sākās noiešana no orbītas. Aptuveni 21:33:19 UTC kosmiskā aparāta nesadegušās daļas iekrita Klusajā okeānā vairākus tūkstošus kilometru uz austrumiem no Jaunzēlandes pilsētas Velingtonas ().

Atsauces 

2008. gada kosmiskie lidojumi
Progress kosmosa kuģi
Sidnejas operteātris

Sidnejas teātris atrodas Austrālijas pilsētā Sidnejā, Jaundienvidvelsas štatā.  Sidnejas teātris tika iekļauts UNESCO Pasaules mantojuma objektu sarakstā. Sidnejas operteātris ir klāts ar nelielām glazētām keramikas flīzītēm. Tā visa caurausta ar metāla trosēm, kas satur konstrukciju kopā. Ēka celta īsi pēc Otrā Pasaules kara, pabeigta 1973. gadā.

Atsauces un piezīmes

Ārējās saites 

UNESCO Pasaules mantojuma vietas Austrālijā
Operteātri
Austrālijas kultūra
Austrālijas arhitektūra
Eiropas reģionālo vai mazākumtautību valodu harta

Eiropas reģionālo vai mazākumtautību valodu harta ir 1992. g. parakstītā un 1998. g. spēkā stājusies Eiropas Padomes konvencija, kuru ratificēja 23 valstis. Hartas dalībvalstīm jāuzņemas vismaz 35 no 98 Hartā paredzētām saistībām; reizi trijos gados tās iesniedz EP ziņojumus par hartas izpildi, kurus izvērtē Ekspertu komiteja; uz šo vērtējumu Ministru komiteja sniedz valstīm rekomendācijas. Hartas ratifikāciju visām EP dalībvalstīm rekomendēja Eiropas Komisija pret rasismu un neiecietību 1998. g. Latvijai ECRI rekomendēja ratificēt Hartu 2001. un 2007. ("cik drīz vien iespējams") gados. 2007. g. ECRI ziņojuma sagatavošanās laikā Latvijas institūcijas paziņojušas, ka uzskata par neiespējamu šā dokumenta ratificēšanu tuvākajā laikā.

Atsauces

Ārējās saites 
 EP mājaslapa par Hartu, angliski un franciski
 Eiropas Padomes buklets par Hartu
 Hartas teksts

Cilvēktiesības
Eiropas Padome
Starptautiskie līgumi
Valodas politika
BiteFight

BiteFight ir  izlaista MMORPG par karu starp vilkačiem un vampīriem.

Spēlēšana 

Spēlēšana ir nelineāra un spēlētājam ir daudzas iespējas. Sākumā viņam jāizvēlas vilkača vai vampīra rase. Tām nav būtisku atšķirību. Tad spēlētājs var krāt naudu, trenēties dodoties medībās, klaiņot pa pilsētu, cīnīties ar pretējās rases pārstāvjiem, cīnīties ar dēmoniem, vai strādāt kapsētā.

Ārējās saites 
 BiteFight 

Tīmekļa pārlūka spēles
MMORPG
Greblis

Greblis ir blāvs dienvidu puslodes zvaigznājs, kurā neatrodas objekti, kas būtu redzami pat mazā teleskopā.

Ārējās saites 

Zvaigznāji
Konstitucionālā monarhija

Konstitucionālā monarhija ir monarhijas veids, valsts pārvaldes forma, kad monarha varu ierobežo konstitūcija.
Sanderss

Sanderss var būt:
 Aeriks Sanderss (Aerick Sanders) — amerikāņu basketbolists (1982);
 Bērnijs Sanderss (Bernie Sanders) — amerikāņu politiķis (1941).

Skatīt arī 
 Zanders

Uzvārdi
Mirāža

Mirāža ir optiska parādība, kad Saules stari atstarojas uz siltu un aukstu (t.i., dažādi blīvu) gaisa masu robežas.

Vārds 'mirāža' ir cēlies no franču valodas: mirer nozīme - ielūkojies spogulī. Apzīmējums ir pilnīgi pareizs, jo šī parādība saistās gan ar atstarošanās procesu, gan ar spoguli: saules stari rada "brīnumus" jeb mirāžas.

Gaiss ir neviendabīga vide, to slāņiem ir nevienāda temperatūra, līdz ar to arī atšķirīgi blīvumi. Ja zeme ir sasilusi, tad apakšējais gaisa slānis ir daudz siltāks par pārējiem gaisa slāņiem, kas atrodas augstāk. Tāpēc saules stari, šķeļot gaisa masu, nekad neiet taisnā virzienā, bet gan izliecas. Šo procesu sauc par refrakciju.

Tādēļ priekšmetus, kas atrodas mūsu redzes laukā, mēs nekad neredzam to patiesajā veidolā. Tie it kā ir nobīdīti nedaudz sānis. Parasti novirzes ir nelielas un mēs tās neredzam. Bet, ja gaismas stari iet cauri dažāda blīvuma gaisa slāņiem, tad tāli priekšmetu mums liekas pavisam citādi - it kā pienākuši tuvāk, pacēlušies no zemes, pabīdīti sānis, izkropļoti. Šādos gadījumos mēs kļūstam par optiskas parādības - mirāžas - aculieciniekiem.

Mirāžas ir daudzveidīgas. Var būt gan vienkāršas, gan augstmirāžas, gan sānmirāžas, gan apakšmirāžas. Ja gaisa slāņiem ir dažāds blīvums, tie pārvietojas attiecībā viens pret citu un robežas starp tiem izzūd. Līdz ar to rodas apstākļi, kas liek izveidoties kustīgajai mirāžai jeb fatamorgānai, kas ir viens no sarežģītākajiem mirāžu veidiem.

Uz Zemes viena no vietām kur visbiežāk ir novērojams mirāžas, ir Mesīnas jūras šaurums Dienviditālijā. Rīta stundās, visbiežāk - saulei lecot, virs jūras šauruma augstu gaisā pēkšņi parādās teiksmainas pilis, dzīvības pilnas, cilvēki kustas, pa ielām kursē dzīvnieku karavānas,šīs ainas ilgst nelielu brīdi un pēc tam atkal izzūd.

Kad gaisa slāņi sasilst, var redzēt arī apakšmirāžas, ko var novērot Vidusāzijā, Kazahstānā, Pievolgā. Apakšmirāžas ir šķietami apgrieztu priekšmetu attēli.

Ja zemie apakšējie gaisa slāņi ir stipri aukstāki par augšējiem gaisa slāņiem, tad rodas augšmirāža, kā rezultātā attēls it kā atraujas no zemes un karājas gaisā. Priekšmeti it kā atrodas tuvāk un augstāk nekā tas ir patiesībā. Šo mirāžu var redzēt agri no rīta, pirms vēl saule ir paspējusi sasildīt zemes virsmu, no atdzišanas naktī.

Karstās vasaras dienās no jūras virsmas iztvaiko liels ūdens daudzums, kā rezultātā ūdens virsējie slāņi atdziest un gaisa temperatūra virs jūras arī pazeminās. Rodas apstākļi, kas ļauj veidoties augšmirāžai.

Sānmirāža rodas tad, kad gaisa slāņiem, kas attiecībā cita pret citu atrodas vertikālā stāvoklī, ir dažāds blīvums. Tā, piemēram, gaiss pie sasilušām klintīm un mūra sienām ir siltāks un mazāk blīvs par gaisu blakus. Tādēļ stari, ejot cauri nevienmērīgi sasilušām gaisa masām, novirzās, bet priekšmets, uz kuru mēs skatāmies, šķietami pārvietojas uz vienu vai uz otru pusi.

Galerija 

Optika
Blēzs Paskāls

Blēzs Paskāls (Blaise Pascal, dzimis , miris ) bija franču rakstnieks, matemātiķis, fiziķis un reliģijas filozofs. Viņš bija brīnumbērns, kuru izglītoja viņa paša tēvs, kurš strādāja par ierēdni. Paskāls sākotnēji pievērsās dabas un prakstiskajām zinātnēm. Viņš izveidoja primitīvus mehāniskos kalkulatorus, pētīja dažādus šķidrumus un precizēja spiediena un vakuuma jēdzienus.

Dzīve 
Viņš dzimis augsti izglītotā juristu ģimenē. Tēva jurista Etjēna Paskāla blakus nodarbošanās bija matemātika. Ģimenē valdīja franču filozofa Mišela de Monteņa idejas, augsti vērtēja zinātni un garīgo darbu, aicinot apkarot tumsonību. Tajā laikā Francijā notika feodālie kari, modās tautas vēsturiskā apziņa, bija manāmas katoļu baznīcas konservatīvisma un renesanses laikmeta vēsmas. 

Paskāls ir klasisks vācu talanta pārmantojamības piemērs. Jau 11 gadu vecumā viņš sacerēja rakstu par to, kā skaņa rodas un kā tā izzūd. Nedaudz vēlāk viņš pierādīja, ka trijstūra leņķu summa ir divi taisni leņķi. 16 gadu vecumā Blēzs uzrakstīja matemātisku traktātu, kur bija ietverta ģeometrijā pazīstamā Paskāla teorēma. Viņš izveidoja skaitļu tabulu (Paskāla trijstūri) binomiālo koeficientu aprēķināšanai, deva ievirzes skaitļu teorijā, varbūtības teorijā, diferenciālrēķinos un integrālrēķinos.

No 1641. gadā Blēza Paskāla tēvs bija intendants Ruānā. Lai tēvam palīdzētu kārtot rēķinus, 1642. gadā tapa pasaulē pirmais skaitļošanas summators. Viens šāds eksemplārs glabājas Parīzes muzejā ().
Vājas veselības un spraiga darba dēļ Blēzs agri sāka slimot un, pēc māsas mūķenes ieteikuma, pievērsās askētiskai reliģiskai dzīvei, apmetoties klosterī.

Reliģiskie uzskati 
Cilvēka dabas pamatā Paskāls saskatīja pretrunu starp patiesības meklējumiem un dzīvi melos un aizspriedumos. Cilvēks ir pārāks par dabu savas domāšanas dēļ, taču viņš ir vārga būtne, ko viegli var iznīcināt. Cilvēka cerība ir ticība Dievam un Dieva žēlastība. Šīs ticības dēļ prātam ir jāpazemojas.

Zinātniskā darbība 
Savā zinātnieka darbībā Paskāls gan nelika prātam nekādus šķēršļus. Viņaprāt, dabas zinātne matemātiski jāpamato tā, lai tajā nebūtu neviena neskaidra teikuma. Taču, pēc viņa domām, ar matemātiskām metodēm, ģeometrisko prātu nevar visu patiesību atklāt. Vēl vajag zināšanas ar sirdi - intuīciju.

Fizikai Blēzs Paskāls devis Paskāla likumu par spiediena izplatīšanos šķidrumos un gāzēs, izstrādājis hidrauliskās mašīnas darbības principus. Viņš piedalījās pētījumos, kas pierāda, ka pastāv atmosfēras spiediens.

Ārējās saites 

1623. gadā dzimušie
1662. gadā mirušie
Pijdedomā dzimušie
Franču filozofi
Franču fiziķi
Francijas matemātiķi
Francijas teologi
Varbūtību teorija
Datorzinātnes pionieri
Verdzība ASV

Verdzība ASV sākās drīz pēc tam, kad angļu kolonisti dibināja Virdžīnijas koloniju un ilga 1619. – 1865. gadоs. Galīgi bija atcelta ASV Konstitūcijas trīspadsmitā labojuma veikšanas brīdī, bet štatu 1/4 daļa ratificēja to pakāpeniski. Pēdējais to izdarīja Misisipi štats 2013. gadā.

Vēsture 
Verdzība pastāvēja britu amerikāņu kolonijās un ASV. Lielākā daļa vergu bija melnādaini, piespiedu kārtā izraidīti no viņu dzīvesvietas Āfrikā, un viņu pēcnācēji. 1862. gadā prezidents Abrahams Linkolns parakstīja verdzības atcelšanu Amerikas Savienotajās Valstīs, ko pastiprināja arī 1863. gada Vergu atbrīvošanas deklarācija. Tomēr dienvidu štati to neatzina, tāpēc līdz pat 1865. gada pilsoņu kara beigām verdzības atcelšana faktiski nenotika. Visbeidzot, tas tika paziņots ar 1885. gada 1. februāra ASV konstitūcijas 13. grozījumu, bet ceturtā daļa štatu to nav ratificējuši. Pēdējais štats, kas to darīja, bija Misisipi 2013.gadā.

1860. gadā no 12 miljoniem ASV iedzīvotāju štatos, kur saglabājās verdzība, 4 miljoni bija vergi. Vairāk nekā 390 tūkstošiem ģimeņu īpašumā bija vergi. 

Starp "baltajiem vergiem" dominēja īri, kas tika apcietināti pēc angļu uzvaras karā Īrijā 1649.-1651. gados. Starpstāvoklī starp apsūdzētiem un vergiem bija "kalpošanai pārdotie" () — cilvēki, kas pārdevuši brīvību uz laiku (5-7 gadi) par parādsaistībām, "atstrādājot" tās. 

Vergu darbs pārsvarā tika izmantots lauksaimniecības plantācijās. ASV panākumi lielā mērā bija balstīti uz vergu darbu.

Laika posmā no XVI gadsimta līdz XIX gadsimtam no Āfrikas tika piegādāti aptuveni 12 miljoni afrikāņu, no tiem aptuveni 645 tūkstoši — mūsdienu ASV teritorijā. 

1850. gada 18. septembrī  ASV Kongress pieņēma likumu par izbēgušiem vergiem, kas atļāva bēgļu meklēšanu un aizturēšanu teritorijās, kur verdzība bija atcelta. Likums nosaka iedzīvotāju pienākumu visos štatos aktīvi piedalīties bēgļu noķeršanā un paredzēja bargu sodu tiem, kas bēgļus paslēpj un tiem, kas nav palīdzējuši noķert vergus. Lai vergs tiktu atzīts par kāda saimnieka īpašumu, bija pietiekami, lai jebkurš baltais teiktu un apstiprinātu ar zvērestu, ka šis vergs viņam pieder.  

Jāatzīmē, ka ar laiku ASV iekšienē izveidojas dziļa pretruna starp ziemeļiem un dienvidiem, jo ziemeļos sākās rūpniecības attīstība, kam bija vajadzīgs brīvais darba spēks, bet dienvidos verdzība pastāvēja plašā mērogā.

Atsauces 

Amerikas pilsoņu karš
Afroamerikāņu vēsture
ASV
ASV vēsture
Glxgears

glxgears ir Linux OpenGL programma, kas ataino kadru sekundē (FPS, frames per second) mērījuma rezultātus. Tomēr tas ir ļoti ierobežots "tests" - pretēji daudzām mūsdienīgām 3D spēlēm, glxgears raksturo:

 īpaši zems virsotņu (vertex) / daudzstūru (polygon) skaits,
 fakturēšana (texturing) kā tāda vispār netiek veikta,
 visvienkāršākās plakanēnošanas (flat shading) atbalsts (izņemot to, ka katra zobrata caurumā tiek plakanēnotas vienkāršas gludēnas (smooth shading),
 visi virsotņu dati tiek glabāti displeja failā, tādējādi tikpat kā nekas netiek apstrādāts starp saimnieka CPU un videokarti, kopš uzsākta renderēšana. Tas rezultējas ierobežotā grafisko objektu aizpildījumā ar krāsu (fill),
 loga izmērs pēc noklusējuma ir 300x300 un tā lielākā daļa nemaz netiek renderēta, tātad glxgears nav uzskatāms par kvalitatīvu aizpildījuma testu,
 renderējuma soli pēc noklusējuma veido vien 21 OpenGL funkciju izsaukumi, no kuriem tikai 6 ir unikāli, kas nozīmē, ka glxgears nav uzskatāms par ļoti labu OpenGL API noslodzes testu(stress test).

Kopumā glxgears testē vien mazu daļu no tā, kas tipiski ir redzams 3D spēlē.

glxgears pirmoreiz publiski prezentēts 2003. gada 17. decembrī MesaGL, OpenGL bezmaksas implementācijas, 5.1 laidienā.

glxgears programmas autors ir Braiens Pols, kas portējis uz GLX veiktspējas programmu gears.

Atsevišķi Linux izstrādātāji un grafiskās vides apskatnieki uzskata, ka glxgears nav uzskatāma par OpenGL veiktspējas mērprogrammu, jo no OpenGL komandām izmanto vien glXSwapBuffers().

fglrx uzstādījuma statusa pārbaude 
 # fglrxinfo
 # glxinfo
 # vi /var/log/Xorg.0.log
 # dmesg

Jebkuras no augstākminēto komandu lietojums demonstrē fglrx moduļa statusu. Lai pārliecinātos, vai tas tiek pareizi inicializēts un vai DRI ir ielādēts, pārbaudiet, vai uz glxinfo izsaukumu tiek atbildēts ar "yes". Ja atbilde uz prasījumu par tiešo renderēšanu ir "no" vai arī, ja OpenGL renderētājs tiek uzrādīts kā "Mesa", tad tiek izmantota programmatūras, nevis paātrinātā renderēšana.

Īstie veiktspējas testi

OpenGL 
 Unigine Sanctuary demoprogrammatūra - 
 glean - OpenGL testēšanas un veiktspējas programmu kopums 
 UMark - veiktspējas programma, kas mēra dažādu Unreal Tournament versiju resurspatēriņu 
 lgfxgears - minibenchmark

GTK 
 Gtkperf - programmatūra, kas pieejama vadošo distribūciju repozitārijos.

Atsauces 

Programmatūra
Krūmisti

Krūmu grupa jeb Krūmisti ir Talsu mākslinieku grupa. Tā ir neoficiāla Talsu mākslinieku apvienība, kura ik pa laikam veic kopīgu izstāžu darbību un sabiedriskas mākslas akcijas Latvijā un citur Eiropā . Pastāv kopš pagājušā gadsimta 80. gadu vidus. Krūmisti veido arī personālizstādes un piedalās neatkarīgās grupu izstādēs.

Dalībnieki 
Tās pamatsastāvs ir gleznotāji Andris Vītols, Gunta Kalsere, Andris Biezbārdis, Guna Millersone, kopš 1994.gada arī fotogrāfs Dainis Kārkluvalks un grafiķe Ritma Lagzdiņa. 

Kopā ar Krūmu māksliniekiem izstādēs piedalījušies arī fotogrāfs Uldis Balga, tēlnieks Ojārs Feldbergs, gleznotāji Jēkabs Spriņģis, Zigurds Poļikovs un citi.

Nosaukums 
Nosaukums "krūmisti" radies no apstākļa, ka mākslinieks ir saistīts ar vidi, ar dabu. Lai iedvesmotos jaunām idejām, ir jāatrodas svaigā gaisā, jāgūst piedzīvojumi. Nereti, lai mākslinieks iegūtu plašāku redzesloku, gan neskartā vidē, gan pilsētā, viņš ir spiests atkāpties dziļi krūmos. Līdz ar to mākslinieku amats ir cieši saistīts ar krūmiem, krūmu vidi.

Nozīmīgākās akcijas

Atsauces 

Latvijas mākslinieki
Talsi
Džordžs Maikls

Jorgs Kiriakoss Panajotu (; dzimis , miris ), plašāk pazīstams kā Džordžs Maikls (George Michael), bija grieķu izcelsmes angļu dziedātājs, komponists un ierakstu producents.

Mūziķa karjeru Maikls sāka 1981. gadā duetā Wham! kopā ar Endrū Ridžliju. Kopā ar Wham! Džordžs Maikls izdeva 3 albumus un kļuva par pasaulē populāru dziedātāju. Pēc grupas izjukšanas 1986. gadā Maikls uzsāka ļoti veiksmīgu solo karjeru. Viņa ieraksti ir pārdoti vairāk nekā 100 miljonos kopiju visā pasaulē, no tiem komerciāli veiksmīgākais ir viņa 1987. gadā iznākušais solo debijas albums Faith, kas visā pasaulē pārdots vairāk nekā 20 miljonos eksemplāru. Vairākas Džordža Maikla dziesmas kļuvušas par pasaulē populāriem hitiem, viņa kontā ir 12 nr. 1 dziesmas Lielbritānijā, kā arī 10 1. vietas ASV Billboard topā. Džordžs Maikls ir kļuvis par britu radio stacijās visvairāk spēlēto mūziķi pēdējo 20 gadu laikā.

Diskogrāfija

Wham! albumi 
 Fantastic (1982)
 Make It Big (1984)
 Music from the Edge of Heaven (1986)

Solo albumi 
 Faith (1987)
 Listen without Prejudice, Vol. 1 (1990)
 Older (1996)
 Songs from the Last Century (1999)
 Patience (2004)

Atsauces

Ārējās saites 
 
 
 Daiga Mazvērsīte (2017. gada 1. janvāris). Dziedonis Džordžs Maikls, kura dzīvesceļš aprāvās 2016. gada nogalē. Dzīves ritmi mūzikā. Latvijas Radio 1. Lsm.lv. Skatīts: 2017. gada 1. janvārī.

1963. gadā dzimušie
2016. gadā mirušie
Londonā dzimušie
Angļu dziedātāji
Grammy balvas ieguvēji
Mežāzis

Mežāzis ir viens no 12 zodiaka zvaigznājiem. Lai gan tas ir salīdzinoši blāvs (blāvākais no visiem zodiaka zvaigznājiem) tas, iespējams, ir senākais zvaigznājs, kas zināms cilvēcei, jo ziemas saulgriežos Saule atrodas tieši šajā zvaigznājā, tādejādi piesaistot seno astronomu interesi. Vācu astronoms Johans Galle  šajā zvaigznājā pirmo reizi novēroja Neptūnu.

Ārējās saites 

Zvaigznāji
Vairogs (nozīmju atdalīšana)

Vairogs var būt:
 vairogs — rokā turams aizsegs pret aukstajiem ieročiem;
 vairogs — ģerboņa elements;
 vairogs — Zemes garozas tektoniski stabils apgabals;
 Vairogs — Rīgas vagonbūves rūpnīcas nosaukums no 1936. līdz 1940. gadam;
 Vairogs — zvaigznājs;
 PFK Vairogs — Rēzeknes futbola kluba nosaukums no 1992. līdz 1996. gadam;
 Akselis Vairogs (1985) — latviešu basketbolists un treneris.

Skatīt arī 
 Vairogi — nozīmju atdalīšanas lapa

Latviešu uzvārdi
Skorpions (zvaigznājs)

Skorpions ir viens no 12 zodiaka zvaigznājiem. Skorpionu pie debesīm var redzēt vasaras naktīs, tāpēc šis zvaigznājs ir vasaras zvaigznājs. Skorpions ir salīdzinoši liels zvaigznājs, kas labāk redzams dienvidos. Šajā zvaigznājā atrodas Piena Ceļš un šī iemesla dēļ, šajā zvaigznājā ir daudz interesantu objektu. Skorpionu var pazīt pēc to īpatnējo zvaigžņu konfigurācijas, kas atgādina pūķi ar līku un garu asti dienvidu virzienā. Latvijā aste slēpjas aiz apvāršņa.

Skorpiona spožākā zvaigzne ir Antaress. Tā ir sarkana. Tulkojumā Antaress nozīmē  Marsa sāncense . Antaress ir dubultzvaigzne. Tās diametrs ir 300 reizes lielāks par Saules diametru, bet temperatūra ir 3300 K. Antaress pavadonis ir  neliela zaļgana zvaigzne.

Mīts par zvaigznāja rašanos 
Mitoloģijā Skorpionu attēlo kā vēžveidīgu dzīvnieku. Kādreiz tas tik ļoti izbiedējis Apollona zirgus, ka Saules dēls Faetons, kas vadījis pajūgu, izkritis no ratiem. 
Toties cita teika vēsta, ka neviens dzīvnieks nav varējis tikt galā ar pārdrošo mednieku Orionu. Katru, kas mēģinājis to nomaitāt, viņš pieveicis. Tad skorpions no slēptuves klusām pielīdis Orionam no mugurpuses un iecirtis savu indīgo dzeloni kājā.  Lai izbēgtu no dieva soda, Skorpions aizrāpojis uz pretējo debess pusi. Tur tas spīd vēl šodien.

Skatīt arī 
 Antaress

Ārējās saites 

Zvaigznāji
Skorpions (zvaigznājs)
Ill Niño

Ill Niño ir grupa no Ņūdžersijas, ASV, kura tika izveidota 1998. gadā. Grupa pārstāv ņūmetāla mūzikas stilu. No sākuma grupa bija nosaukta dabas parādības El Niño vārdā, bet 2000. gadā nosaukumu nācās mainīt uz Ill Niño, jo grupa ar tādu nosaukumu jau bija.

Diskogrāfija 

 Revolution Revolución (2001)
 Confession (2003)
 One Nation Underground (2005)
 Enigma (2008)
 Dead New World (2010) 
 Epidemia (2012)
 Till Death, La Familia (2014)
 IllMortals (2021)

Ārējās saites 
 Oficiālā mājaslapa 

1990. gadu mūzikas grupas
2000. gadu mūzikas grupas
2010. gadu mūzikas grupas
ASV rokgrupas
ASV smagā metāla grupas
ASV ņūmetāla grupas
ASV alternatīvā metāla grupas
ASV metālkora grupas
Klosteris

Klosteris ir mūku vai mūķeņu kopienas ēkas komplekss, kuriem ir vienoti statūti. Kristiešu klosteri vada abats. Klostera kompleksā ietilpst gan saimniecības, gan dzīvojamās, gan pašas Dieva lūgšanas vietas. Bieži vien klosteros dzīvo reliģiski pārliecināti cilvēki, kuri vēlas norobežoties no pārējās pasaules un ziedot sevi Dievam.

Skatīt arī 
 Abatija - katoļu vai sieviešu klosteris

Ārējās saites 
 Orthodox Monasteries and Monasticism 

 
Reliģiozas būves
Kristians Enā

Kristians Enā (Christian Henna; dzimis , Milūzā, Francijā) ir karjeru beidzis franču futbolists, kurš spēlēja futbola klubā AJ Auxerre. Šobrīd strādā AJ Auxerre par jauniešu treneri.

1972. gadā dzimušie
Francijas futbolisti
Francijas futbola treneri